Πρόσληψη προσωπικού με σύμβαση διάρκειας μέχρι οκτώ (8) μήνες για την αντιμετώπιση απρόβλεπτων και επειγουσών αναγκών.
Η πρόσληψη προσωπικού με σχέση εργασίας Ιδιωτικού Δικαίου Ορισμένου Χρόνου κατά την παρ. 2 του άρθρου 103 του Συντάγματος διενεργείται από τις δημόσιες υπηρεσίες, τα Ν.Π.Δ.Δ. και τους Ο.Τ.Α. πρώτου και δεύτερου βαθμού, καθώς και από όλα τα νομικά πρόσωπα της παρ. 1 του άρθρου 2 του Ν.4765/21, για την αντιμετώπιση απρόβλεπτων και επειγουσών αναγκών επιτρέπεται μόνον:
α) σε περιπτώσεις εκτεταμένων ζημιών από σεισμούς, πλημμύρες, παγετούς και πυρκαγιές,
β) σε περιπτώσεις άμεσης ανάγκης λήψης προληπτικών ή κατασταλτικών μέτρων λόγω σοβαρής απειλής της δημόσιας υγείας,
γ) εφόσον η Περιφερειακή Ενότητα ή συγκεκριμένη περιοχή αυτής κηρυχθεί σε κατάσταση έκτακτης ανάγκης, για την αντιμετώπιση αναγκών εξαιτίας άλλων γεγονότων από τα οποία προκύπτει άμεσος κίνδυνος ζωής ή περιουσίας. (παρ.1 άρθρο 36 Ν.4765/21)
Η διάρκεια της απασχόλησης δεν μπορεί να υπερβαίνει τους οκτώ (8) μήνες από την επέλευση του γεγονότος ή την κήρυξη κατάστασης ανάγκης. (παρ.2 άρθρο 36 Ν.4765/21)
Νέες προσλήψεις όταν οι ανάγκες συνεχίζονται και πέραν του οκταμήνου
Αν βασίμως εκτιμάται από τους φορείς της παρ. 1 του άρθρου 36 του Ν.4765/21, ότι οι ανάγκες των περ. α΄, β΄ και γ΄ της παρ.1 του άρθρου 36 του Ν.4765/21 θα συνεχισθούν και πέραν του οκταμήνου, η αρμόδια αρχή κινεί εγκαίρως και σε κάθε περίπτωση τριάντα (30) τουλάχιστον ημέρες προ της λήξεως του οκταμήνου, τη διαδικασία νέων προσλήψεων με σύμβαση εργασίας Ιδιωτικού Δικαίου Ορισμένου Χρόνου ανώτατης διάρκειας οκτώ (8) μηνών και για αριθμό που εγκρίνει το αρμόδιο όργανο του φορέα για την πρόσληψη, χωρίς δηλαδή να απαιτείται η έγκριση της Επιτροπής της ΠΥΣ 33/2006, όπως ισχύει ή κάποιου άλλου οργάνου. (παρ.3 άρθρο 36 Ν.4765/21, όπως αντικαταστάθηκε από την παρ.1 του άρθρου 51 του Ν.4940/22) (ΥΠ.ΕΣ. ΔΙΠΑΑΔ/Φ.2.9/80/οικ.10391/27.06.2022) (ΥΠ.ΕΣ. ΔΙΠΑΑΔ/Φ.2.9/80/οικ.10391/27.06.2022)
 Στους πίνακες που καταρτίζονται μπορεί να περιληφθούν και απασχοληθέντες με σύμβαση της παρ. 2, απαγορευομένης σε κάθε περίπτωση της μετατροπής της σύμβασης σε αορίστου χρόνου. Στις ως άνω συμβάσεις δεν εφαρμόζονται οι περιορισμοί του άρθρου 5 του π.δ. 164/2004 (Α' 164) (ήδη άρθρου 107 π.δ. 62/25). Η συνολική διάρκεια των συμβάσεων των παρ. 1 και 2 δεν επιτρέπεται να υπερβαίνει το ανώτατο χρονικό διάστημα των είκοσι τεσσάρων (24) μηνών κατά την έννοια του άρθρου 6 του π.δ. 164/2004 (ήδη άρθρου 108 π.δ. 62/25). (παρ.3 άρθρο 36 Ν.4765/21, όπως αντικαταστάθηκε από την παρ.1 του άρθρου 51 του Ν.4940/22)
Επιπλέον, δεν απαιτείται η τήρηση των κριτηρίων και της διαδικασίας του ν.4765/2021. (ΥΠ.ΕΣ. ΔΙΠΑΑΔ/Φ.2.9/80/οικ.10391/27.06.2022)
 
Το ΑΣΕΠ, όπως και στην περίπτωση των παρ. 1 και 2 του άρθρου 36, ασκεί έλεγχο συνδρομής των προϋποθέσεων πρόσληψης του προσωπικού και τήρησης των οριζομένων στο άρθρο 36 (βλ. παράγραφο 4 του εν λόγω άρθρου). (ΥΠ.ΕΣ. ΔΙΠΑΑΔ/Φ.2.9/80/οικ.10391/27.06.2022)
Το Α.Σ.Ε.Π. ασκεί έλεγχο συνδρομής των προϋποθέσεων πρόσληψης προσωπικού και τήρησης του άρθρου 36 του Ν.4765/21. (παρ.4 άρθρο 36 Ν.4765/21)
Προϊστάμενοι υπηρεσιών ή άλλα αρμόδια όργανα που ενεργούν κατά παράβαση των άρθρων 36, 37, 38, 39, της παρ. 4 του άρθρου 40, των άρθρων 41 και 42, διώκονται για παράβαση καθήκοντος κατά το άρθρο 259 του Ποινικού Κώδικα αυτεπαγγέλτως και παραπέμπονται υποχρεωτικά στην αρμόδια πειθαρχική δικαιοδοσία. (παρ.3 άρθρο 42 Ν.4765/2021) 
VI. Εξαίρεση έγκρισης από την επιτροπή της ΠΥΣ 33/2006
Για την κίνηση διαδικασιών πρόσληψης ή διορισμού μόνιμου προσωπικού, προσωπικού με σχέση εργασίας ιδιωτικού δικαίου αορίστου χρόνου, καθώς και προσωπικού με θητεία, με σύμβαση ορισμένου χρόνου ή μίσθωσης έργου ή οποιασδήποτε άλλης μορφής στους φορείς της παρ. 1 του άρθρου 14 του ν. 2190/1994 απαιτείται προηγούμενη έγκριση της ΠΥΣ 33/2006 (Α' 280), εξαιρουμένης της πρόσληψης έκτακτου προσωπικού για την εκτέλεση έργων με αυτεπιστασία και των υδρονομέων άρδευσης, καθώς και της πρόσληψης προσωπικού για την αντιμετώπιση κατεπειγουσών ή εποχικών ή πρόσκαιρων αναγκών με σύμβαση εργασίας ορισμένου χρόνου της οποίας η διάρκεια δεν υπερβαίνει τους δύο ή κατ' εξαίρεση τους τρεις μήνες, μέσα σε συνολικό διάστημα δώδεκα μηνών στους φορείς της αυτοδιοίκησης σύμφωνα με τα οριζόμενα στο άρθρο 206 παρ. 1 του Ν.3584/2007, όπως ισχύει. Για τις πιο πάνω κατηγορίες προσωπικού εφαρμόζονται οι διατάξεις των άρθρων 209 και 211 του Ν.3584/2007, όπως ισχύουν. Από την προηγούμενη έγκριση της ΠΥΣ 33/2006 εξαιρείται επίσης η πρόσληψη προσωπικού με διάρκεια σύμβασης έως οκτώ (8) μήνες για την αντιμετώπιση κατεπειγουσών αναγκών, σύμφωνα με τα άρθρα 20 του Ν.2190/1994 και 212 του Ν.3584/2007. Η ως άνω διαδικασία εφαρμόζεται και στις περιπτώσεις των δικαστικών λειτουργών, του προσωπικού της παραγράφου 6 του άρθρου 16 του Συντάγματος, καθώς και των έμμισθων δικηγόρων και νομικών συμβούλων. (παρ. 20α του ένατου άρθρου του Ν.4057/2012, όπως αντικαταστάθηκε με το άρθρο 41 παρ. 1α του Ν. 4325/2015)

Οι παρ. 20 και 21 υπερισχύουν κάθε άλλης γενικής ή ειδικής διάταξης και, σε περίπτωση μη τήρησης αυτών, οι ατομικές πράξεις διορισμού, πρόσληψης ή κατάταξης είναι άκυρες, με εξαίρεση την περίπτωση μη τήρησης της προθεσμίας του όγδοου εδαφίου της παρ. 21 (περί υποχρέωσης δημοσίευσης των ατομικών πράξεων διορισμού ή πρόσληψης εντός 2 μηνών από τη δημοσίευση στην Εφημερίδα της Κυβερνήσεως της απόφασης κατανομής). (παρ. 22 του ένατου άρθρου του Ν.4057/2012, όπως τροποποιήθηκε από την παρ.2 του άρθρου 23 του ν.5149/24)

Με την ως άνω τροποποίηση, που επήλθε με το ν. 4325/2015, δεν ισχύει πλέον ότι η έγκριση της ΠΥΣ 33/2006 απαιτείται και για τη συγκεκριμένη περίπτωση, όπως είχε γίνει δεκτό με την ΥΠ.ΕΣ.Δ.Α. οικ.7057/25.02.2015)

Με την παρ.3.ii του άρθρου 186 του Ν.4635/19 ορίζεται ότι η εξαίρεση από την έγκριση της ΠΥΣ 33/2006 παραμένει. 
Σύμφωνα με το άρθρο 1 του Π.Δ. 85/2022 «Καθορισμός προσόντων διορισμού σε φορείς του Δημοσίου (Προσοντολόγιο-Κλαδολόγιο)» (Α ́232), ορίζονται ενιαία, για τους φορείς του Δημόσιου Τομέα της παρ. 1 του άρθρου 2 του ν. 4765/2021, οι κατηγορίες, οι κλάδοι και οι ειδικότητες, τα τυπικά προσόντα, κύρια, πρόσθετα ή επικουρικά, διορισμού ή πρόσληψης σε θέσεις κάθε κλάδου και ειδικότητας του μόνιμου ή με σχέση εργασίας ιδιωτικού δικαίου προσωπικού τους. […] (ΥΠ.ΕΣ. ΔΙΠΑΑΔ/ΠΡΟΣ/459/οικ.10207/15.06.2023)

Περαιτέρω, η εξουσιοδοτική διάταξη του νέου Προσοντολογίου στο άρθρο 52, παρ. 4 του Ν. 4830/2021, ορίζει ρητώς από τη θέση σε ισχύ του του νέου Προσοντολογίου, την κατάργηση συναφών νομοθετημάτων και ρυθμίσεων περί προσόντων πρόσληψης του προσωπικού του δημόσιου τομέα και πιο συγκεκριμένα, του Π.Δ. 37α/1987 (Α’ 11), του Π.Δ. 22/1990 (Α’ 7), του Π.Δ 50/2001 (Α’ 39) και της παρ. 6 του άρθρου 21 του ν. 2738/1999 (Α’ 180). (ΥΠ.ΕΣ. ΔΙΠΑΑΔ/ΠΡΟΣ/459/οικ.10207/15.06.2023)

Επισημαίνεται ότι η ως άνω εξουσιοδοτική διάταξη του νέου Προσοντολογίου δεν κατάργησε από τη θέση σε ισχύ αυτού, την ειδικότερη διάταξη του τελευταίου εδαφίου της περ. στ’ της παρ. 1 του άρθρου 40 του Ν. 4765/2021 (Α ́6), η οποία αφορά στην πλήρωση θέσεων προσωπικού Ι.Δ.Ο.Χ. σύμφωνα με την οποία: «στ. τίτλοι σπουδών:........Μόνο για την κατηγορία Υ.Ε.: Ο τίτλος σπουδών για την κάλυψη θέσεων κατηγορίας Υ.Ε. δεν μοριοδοτείται. Απαγορεύεται η πρόσληψη προσωπικού του παρόντος χωρίς το τυπικό προσόν τουλάχιστον του απολυτηρίου δημοτικού σχολείου. Εξαιρέσεις: α) αν δεν υπάρχουν υποψήφιοι με το τυπικό αυτό προσόν και β) οι απασχολούμενοι ως εργάτες σε χειρωνακτικές εργασίες, ως δασοπυροσβέστες, ως μεταφορείς αντικειμένων και το προσωπικό καθαριότητας». […] (ΥΠ.ΕΣ. ΔΙΠΑΑΔ/ΠΡΟΣ/459/οικ.10207/15.06.2023)

Εκ των ανωτέρω, συνάγεται το συμπέρασμα της διαχρονικής βούλησης του Νομοθέτη για διατήρηση των ειδικότερων διατάξεων, που αποτελούν εξαίρεση από τον γενικότερο κανόνα περί προσόντων διορισμού, και ειδικότερα για τους απασχολούμενους Ι.Δ.Ο.Χ. ως εργάτες σε χειρωνακτικές εργασίες, ως δασοπυροσβέστες ή ως μεταφορείς αντικειμένων και ως προσωπικό καθαριότητας, γεγονός που συνδέεται αφενός με την ανάγκη να διασφαλιστεί ότι οι, προς πλήρωση, θέσεις προσωπικού Υ.Ε. θα καλυφθούν οπωσδήποτε με προσωπικό, χωρίς να διαταράσσεται η ομαλή λειτουργία του εκάστοτε φορέα της δημόσιας διοίκησης, ιδίως των Ο.Τ.Α, και αφετέρου με την ιδιαίτερη φύση των καθηκόντων, που επιτελούν οι εν θέματι απασχολούμενοι και με τη στενή σύνδεση των καθηκόντων, των εν λόγω θέσεων εργασίας, με το δημόσιο συμφέρον, ιδιαίτερα υπό το πρίσμα της διαφύλαξης της δημόσιας υγείας, της προστασίας της ζωής και της περιουσίας, της ασφάλειας και της προστασίας του περιβάλλοντος. (ΥΠ.ΕΣ. ΔΙΠΑΑΔ/ΠΡΟΣ/459/οικ.10207/15.06.2023)

Κατόπιν των ανωτέρω, κατά την άποψη της Υπηρεσίας μας, τα τυπικά προσόντα πρόσληψης προσωπικού ορισμένου χρόνου (Ι.Δ.Ο.Χ.), κατηγορίας ΥΕ, που απασχολείται για την κάλυψη παροδικών μεν αναγκών, αλλά σε κρίσιμες ειδικότητες, συνδεόμενες με συνταγματικά κατοχυρωμένα ατομικά δικαιώματα και την εξυπηρέτηση του δημοσίου συμφέροντος, εξακολουθούν να ορίζονται με βάση τα οριζόμενα στο τελευταίο εδάφιο της περ. στ’ της παρ. 1 του άρθρου 40 του Ν. 4765/2021. (ΥΠ.ΕΣ. ΔΙΠΑΑΔ/ΠΡΟΣ/459/οικ.10207/15.06.2023)
VIII. Διενέργεια πρόσληψης
Η πρόσληψη ενεργείται με πράξη του αρμόδιου προς διορισμό οργάνου, στην οποία ορίζεται το ονοματεπώνυμο του προσλαμβανομένου το είδος της εργασίας και ο χρόνος διάρκειας αυτής εντός του χρονικού ορίου της παρ. 2, και δεν υπάγεται στη διαδικασία έγκρισης της ΠΥΣ 33/2006 (ΦΕΚ 280 Α'), όπως ισχύει. (παρ.5 άρθρο 212 Ν.3584/07)
Τα ακραία καιρικά φαινόμενα που έπληξαν το Δήμο μας το Φεβρουάριο του 2026, προκάλεσαν τεράστιες ζημιές στις υποδομές του Δήμου. Οι σφοδρές και συνεχιζόμενες καταιγίδες σε συνδυασμό με ανεμοστρόβιλους και χαλαζόπτωση ,  το τριήμερο 11 έως 13 Φεβρουαρίου 2026 δημιούργησαν ορμητικούς χειμάρρους  και προκάλεσαν εκτεταμένες καταστροφές σε δίκτυα απορροής υδάτων καθώς και σε οδικά  δίκτυα. Πρέπει άμεσα να πραγματοποιηθούν  εκτεταμένοι καθαρισμοί στο δίκτυο απορροής υδάτων , καθώς επίσης και στο οδικό δίκτυο , επίσης θα πρέπει να καθαριστούν γεφύρια και τεχνικά έργα από φερτά υλικά.
Επειδή οι ανάγκες που προέκυψαν σύμφωνα με τα ανωτέρω συνεχίζουν να υφίστανται, προτείνουμε λοιπόν την   πρόσληψη εννέα (9) ατόμων για την κάλυψη απρόβλεπτων και επειγουσών αναγκών και συγκεκριμένα για την ανακούφιση των επιπτώσεων στις υποδομές του Δήμου Ανδραβίδας- Κυλλήνης , από τα ακραία καιρικά φαινόμενα που συνέβησαν από 11 έως 13 Φεβρουαρίου 2026

Κατόπιν των ανωτέρω σας καλώ να ψηφίσουμε σχετικά:

Η Δημοτική Επιτροπή:
· την εισήγηση του Προέδρου
· το άρθρο 31 του N. 5013/23
· το άρθρο 36 του 4765/2021.
· την περιπτ. ιε της παρ 2 του άρθρου 2 του Ν. 4765/21
· Την αριθ. Α4524/15-10-2025 ( ΑΔΑ: Ψ0ΛΟ46ΝΠΙΘ-ΥΞΥ) απόφαση του γενικού Γραμματέα Πολιτικής Προστασίας
· Το αριθ. 1691/20-02-2026 έγγραφο προς το Υπουργείο Κλιματικής Κρίσης & Πολιτικής Προστασίας.
· Το αριθ. Α711/24/02/2026 έγγραφο του Υπουργείου Κλιματικής Κρίσης & Πολιτικής Προστασίας.
· την εξασφαλισμένη πίστωση στον προϋπολογισμό του έτους 2026 του Δήμου.
· την με αριθ. Πρωτ. ………………………………. βεβαίωση της Οικονομικής Υπηρεσίας 

ΑΠΟΦΑΣΙΖΕΙ ………………………..

 Εγκρίνει την πρόσληψη εννέα (9) ατόμων για την κάλυψη απρόβλεπτων και επειγουσών αναγκών στο Τμήμα περιβάλλοντος και Πολιτικής Προστασίας, για τους λόγους που αναφέρονται στο εισαγωγικό μέρος, και συγκεκριμένα:

